9. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 20087/595 της 2/10 Μαΐου 1973 (ΦΕΚ Β΄ 541) Περί αυξήσεως των αποδοχών μαθητών-τεχνιτών ειδικοτήτων Τεχνιτών Ναυπηγικής Βιομηχανίας. Έχοντες υπ’ όψει: α)Τας διατάξεις του από 3/6.6.52 Β.Δ/τος «περί εκπαιδεύσεως μαθητών-τεχνιτών», ως ετροποποιήθη δια του υπ’ αριθ. 302/72 Β.Δ/τος. β)Τας διατάξεις του υπ’ αριθ. 212/69 Ν.Δ/τος «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». γ)Τας διατάξεις του υπ’ αριθ. 40/72 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». δ)Την υπ’ αριθ. 8342/72 απόφασιν του Υπουργού Εθνικής Οικονομίας «περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και τους Αναπληρωτάς Γενικούς Γραμματείς του Υπουργείου Εθνικής Οικονομίας». ε)Την υπ’ αριθ. 32079/635/19.6.72 ημετέραν εγκύκλιον, δι’ ης παρείχοντο διευκρινίσεις, οδηγίαι και κατευθύνσεις επί της εφαρμογής του 302/72 Β.Δ/τος. Σελ. 364,042 ς)Την υπ’ αριθ. 696/73 απόφασιν του Δ.Σ. του Οργανισμού Απασχολήσεως Εργατικού Δυναμικού περί αυξήσεως των αποδοχών μαθητών-τεχνιτών των Κέντρων και Σχολών Μαθητείας τούτου, ενίων ειδικοτήτων, αποφασίζομεν: Αυξάνομεν κατά 42%, δια τας ειδικότητας των Τεχνιτών Ναυπηγικής Βιομηχανίας, τα δια του υπ’ αριθ. 302/72 Β.Δ/τος (ανωτ. σελ. 362,93) καθορισθέντα ποσοστά αμοιβής των μαθητών-τεχνιτών των Κέντρων και Σχολών Μαθητείας, ήτοι της κατωτέρω βασικής κλίμακος ποσοστών καθ’ εξάμηνον μαθητείας τριετούς φοιτήσεως. Βασική κλίμαξ τριετούς φοιτήσεως: 1ον εξάμηνον μαθητείας 20% 2ον      »                »         30% 3ον      »                »         40% 4ον      »                »         50% 5ον      »                »         60% 6ον      »                »            70% Η αμοιβή όθεν των μαθητών-τεχνιτών ειδικότητος Τεχνίτου Ναυπηγικής Βιομηχανίας, υπολογίζεται βάσει του τύπου: «Ποσοστόν εξαμήνου μαθητείας βασικής κλίμακος Χ1, 42Χ εκάστοτε ισχύον ημερομίσθιον Ανειδικεύτου Εργάτου». Η παρούσα δημοσιευθήτω δια της Εφημερίδος της Κυβερνήσεως. 15.ΝΝ.α.7-9 Μαθητές τεχνίτες 